ᱠᱨᱤᱠᱮᱴ
ᱠᱨᱤᱠᱮᱴ (Cricket)
ᱠᱷᱮᱞᱚᱸᱰ ᱟᱨᱵᱟᱝ ᱮᱱᱮᱡ ᱥᱟᱶ ᱫᱚ ᱢᱟ.ᱱᱢᱤᱭᱟᱜ ᱟ.ᱰᱮ ᱜᱟᱺᱦᱤᱨ ᱥᱟ.ᱜᱟ.ᱭ ᱢᱮᱱᱟᱜ-ᱟ ᱾ ᱠᱷᱮᱞᱚᱸᱰ ᱥᱟᱶ ᱫᱚ ᱢᱟ.ᱱᱢᱤᱭᱟᱜ ᱥᱟ.ᱜᱟ.ᱭ ᱟ.ᱰᱤ ᱡᱩᱜᱽ ᱢᱟᱬᱟᱝ ᱠᱷᱚᱱ ᱜᱮ ᱢᱮᱱᱟᱜ ᱟ.ᱜᱩ ᱟᱠᱟᱜ-ᱟ ᱾ ᱚᱱᱟᱛᱮ ᱟ.ᱰᱤ ᱞᱮᱠᱟᱱ ᱦᱚᱲ ᱞᱮᱠᱟᱱ-ᱞᱮᱠᱟᱱ ᱠᱷᱮᱞᱚᱸᱰ ᱨᱮ ᱫᱟᱣ ᱠᱚ ᱦᱟᱛᱟᱣᱟ ᱾ ᱢᱮᱞᱟᱱ ᱥᱮᱨᱢᱟ ᱞᱟᱛᱟᱨ ᱢᱮᱞᱟᱱ ᱜᱚᱰᱟᱨᱮ ᱦᱚᱠᱤ, ᱪᱤᱸᱰᱩ (ᱯᱷᱩᱴᱵᱚᱞ), ᱵᱷᱚᱞᱤᱵᱚᱞ, ᱠᱨᱤᱠᱮᱴ, ᱟᱨ ᱵᱮᱰᱢᱤᱱᱴᱚᱱ ᱮᱢᱟᱱ ᱠᱚ ᱮᱱᱮᱡ-ᱟ ᱾ ᱱᱚᱶᱟ ᱠᱷᱮᱞᱚᱸᱰ ᱛᱟᱞᱟ ᱠᱷᱚᱱ ᱠᱨᱤᱠᱮᱴ ᱮᱱᱮᱡ ᱜᱮ ᱡᱚᱛᱚ ᱠᱷᱚᱱ ᱵᱟ.ᱲᱛᱤ ᱧᱩᱛᱩᱢ ᱮ ᱟᱢᱮᱴ ᱟᱠᱟᱜ-ᱟ ᱾ᱟ.ᱛᱩ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱵᱟᱡᱟᱨ ᱫᱷᱟ.ᱵᱤᱡ ᱡᱚᱛᱚ ᱴᱚᱴᱷᱟ ᱨᱮᱜᱮ ᱠᱨᱤᱠᱮᱴ ᱟᱡᱟᱜ ᱴᱷᱟᱶ ᱮ ᱟᱴᱮᱫ ᱟ.ᱪᱩᱨ ᱟᱠᱟᱜ-ᱟ ᱾
ᱧᱩᱛᱩᱢ ᱟᱢᱮᱴ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱨᱤᱠᱮᱴ ᱫᱚ ᱤᱸᱜᱽᱞᱚᱸᱰ ᱨᱮᱭᱟᱜ ᱡᱟ.ᱛᱤᱭᱟ.ᱨᱤ ᱠᱷᱮᱞᱚᱸᱰ ᱾ ᱱᱤᱛᱚᱜ ᱫᱚ ᱮᱴᱟᱫ ᱫᱤᱥᱚᱢ ᱨᱤᱱ ᱠᱷᱮᱞᱚᱸᱰ ᱫᱩᱞᱟ.ᱲᱤᱭᱟ. ᱠᱚᱦᱚᱸ ᱱᱚᱶᱟ ᱮᱱᱮᱡ ᱥᱮᱫ ᱟ.ᱰᱤ ᱡᱩᱨ ᱠᱚ ᱴᱟᱱᱟᱣ ᱟᱠᱟᱱᱟ ᱾ ᱵᱷᱟᱨᱚᱛ, ᱯᱟᱠᱤᱥᱛᱟᱱ, ᱵᱟᱸᱜᱽᱞᱟᱫᱮᱥ, ᱥᱨᱤᱞᱚᱝᱠᱟ, ᱚᱥᱴᱨᱮᱞᱤᱭᱟ, ᱱᱭᱩᱡᱤᱞᱟᱸᱰ, ᱣᱮᱥᱴ ᱤᱱᱰᱤᱡᱽ ᱟᱨ ᱡᱤᱢᱵᱟᱣᱣᱮ ᱟ.ᱰᱤ ᱫᱤᱥᱚᱢ ᱨᱮ ᱱᱚᱶᱟ ᱨᱮᱭᱟᱜ ᱫᱩᱞᱟ.ᱲ ᱵᱟ.ᱲᱛᱤ ᱜᱮᱭᱟ ᱾ ᱢᱚᱱᱛᱨᱤ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱢᱩᱞᱤᱭᱟ. ᱫᱷᱟ.ᱵᱤᱡ ᱡᱚᱛᱚ ᱞᱮᱠᱟᱱ ᱦᱚᱲ ᱜᱮ ᱱᱚᱶᱟ ᱮᱱᱮᱡ ᱟᱡ ᱥᱮᱫ ᱮ ᱢᱩᱦᱱᱤ ᱟᱠᱟᱫ ᱠᱚᱣᱟ ᱾ ᱯᱟ.ᱴᱷᱩᱣᱟ. ᱠᱩᱲᱤ ᱠᱚᱲᱟ ᱜᱤᱫᱽᱨᱟ. ᱟ.ᱰᱤ ᱨᱟ.ᱥᱠᱟ. ᱥᱟᱶᱛᱮ ᱱᱚᱶᱟ ᱠᱷᱮᱞᱚᱸᱰ ᱠᱚ ᱧᱮᱞᱟ ᱾ ᱫᱤᱥᱚᱢ ᱮᱴᱟᱜ ᱫᱤᱥᱚᱢ ᱨᱮ ᱥᱟᱯᱲᱟᱣᱜ ᱠᱟᱱ ᱱᱚᱶᱟ ᱠᱨᱤᱠᱮᱴ ᱠᱷᱮᱞᱚᱸᱰ ᱦᱮᱯᱨᱟᱣ ᱧᱮᱞ ᱞᱟ.ᱜᱤᱫ ᱛᱮ ᱴᱤᱠᱮᱴ ᱠᱤᱨᱤᱧ ᱛᱟᱞᱢᱟ ᱠᱚᱨᱮ ᱟ.ᱰᱤ ᱵᱟ.ᱲᱛᱤ ᱦᱚᱲ ᱵᱷᱤᱲ ᱦᱩᱭᱩᱜ ᱠᱟᱱᱟ ᱾ ᱡᱟᱦᱟᱸᱭ ᱠᱷᱮᱞᱚᱸᱰ ᱯᱩᱲᱤᱭᱟ. ᱥᱮᱱᱚᱜ ᱞᱟ.ᱜᱤᱫ ᱫᱟᱣ ᱵᱟᱠᱚ ᱧᱟᱢᱮᱜ-ᱟ, ᱩᱱᱠᱩ ᱫᱚ ᱠᱷᱮᱞᱚᱸᱰ ᱚᱠᱛᱚ ᱨᱮ ᱨᱚᱲᱭᱚᱢ ᱟᱨ ᱧᱮᱱᱮᱞᱚᱢ ᱥᱩᱨ ᱨᱮ ᱫᱩᱲᱩᱵ ᱠᱟᱛᱮ ᱠᱷᱮᱞᱚᱸᱰ ᱨᱮᱭᱟᱜ ᱨᱟ.ᱥᱠᱟ. ᱠᱚ ᱢᱟᱨᱠᱷᱚᱛ ᱮᱫ ᱛᱟᱠᱚᱣᱟ ᱾
ᱠᱷᱮᱞᱚᱸᱰ ᱢᱟᱴ, ᱥᱟᱢᱟᱱ ᱟᱨ ᱨᱤᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱤᱫ ᱟ.ᱰᱤ ᱢᱟᱨᱟᱝ ᱠᱷᱮᱞᱚᱸᱰ ᱜᱚᱰᱟᱨᱮ ᱱᱚᱶᱟ ᱠᱷᱮᱞ ᱫᱚ ᱥᱟᱯᱲᱟᱣ ᱦᱩᱭᱩᱜ-ᱟ ᱾ ᱵᱟᱨᱭᱟ ᱜᱟᱫᱮᱞ ᱨᱤᱱ ᱠᱷᱮᱞᱚᱸᱰᱤᱭᱟ. ᱱᱚᱶᱟ ᱜᱟᱫᱮᱞ ᱨᱮ ᱫᱟᱣ ᱠᱚ ᱦᱟᱛᱟᱣᱟ ᱾ ᱡᱚᱛᱚ ᱜᱟᱫᱮᱞ ᱨᱮᱜᱮ ᱜᱮᱢᱤᱫ ᱠᱟᱛᱮ ᱠᱷᱮᱞᱚᱸᱰᱤᱭᱟ. ᱠᱚ ᱠᱷᱮᱞᱚᱸᱰ-ᱟ ᱾ ᱡᱟᱦᱟᱸᱭ ᱠᱷᱮᱞᱚᱸᱰᱤᱭᱟ. ᱜᱮ ᱠᱷᱮᱞ ᱞᱟ.ᱜᱤᱫ ᱫᱟᱲᱮ ᱵᱟᱝ ᱠᱷᱟᱱ ᱩᱱᱤ ᱴᱷᱟᱶ ᱨᱮᱜᱚ ᱟᱨ ᱢᱤᱫ ᱦᱚᱲ ᱠᱷᱮᱞᱚᱸᱰᱤᱭᱟ.ᱭ ᱥᱮᱞᱮᱫᱚᱜ-ᱟ ᱾ ᱱᱚᱶᱟ ᱮᱱᱮᱡ ᱞᱟ.ᱜᱤᱫ ᱫᱚ ᱵᱮᱴ. ᱵᱚᱞ, ᱥᱴᱚᱢᱯ (stump), ᱵᱮᱞ (bails) ᱮᱢᱟᱱ ᱞᱟᱠᱛᱤᱜ-ᱟ ᱾ ᱵᱟᱨᱭᱟ ᱵᱚᱞᱤᱝ ᱠᱨᱤᱡᱽ ᱛᱟᱞᱟᱨᱮ ᱛᱟᱦᱮᱸᱱ ᱢᱚᱬᱮ ᱯᱷᱩᱴ ᱚᱥᱟᱨ ᱛᱷᱟᱱ ᱫᱚ ᱯᱤᱪ (pitch) ᱠᱚ ᱢᱮᱛᱟᱜ-ᱟ ᱾ ᱯᱤᱪ ᱨᱮᱭᱟᱜ ᱵᱟᱱᱟᱨ ᱯᱟᱦᱴᱟ ᱨᱮ ᱯᱮᱭᱟ ᱠᱟᱛᱮ ᱥᱴᱚᱢᱯ ᱠᱚ ᱵᱤᱫ ᱠᱟᱜ-ᱟ ᱾ ᱯᱮᱭᱟ ᱥᱴᱚᱢᱯ ᱨᱮᱭᱟᱜ ᱥᱮᱞᱮᱫ ᱫᱚ ᱣᱤᱠᱮᱴ (wicket) ᱠᱚ ᱢᱮᱛᱟᱜ-ᱟ ᱾ ᱯᱮᱭᱟ ᱥᱴᱚᱢᱯ ᱪᱮᱛᱟᱱ ᱨᱮ ᱵᱟᱨᱭᱟ ᱵᱮᱞ ᱵᱟᱣᱩᱱᱜᱚᱡᱽ ᱠᱚ ᱫᱚᱦᱚ ᱠᱟᱜ-ᱟ ᱾
ᱚᱱᱠᱟ ᱧᱮᱞ ᱞᱮᱠᱷᱟᱱ ᱠᱨᱤᱠᱮᱴ ᱵᱚᱞ ᱨᱮᱭᱟᱜ ᱦᱟᱢᱞ ᱫᱚ ᱕᱕.᱙ ᱜᱨᱟᱢ ᱠᱷᱚᱱ ᱠᱟ.ᱡ ᱦᱩᱭᱩᱜ ᱫᱚ ᱵᱟᱝ ᱞᱟ.ᱠᱛᱤᱜ ᱠᱟᱱᱟ ᱾ ᱨᱤᱛ ᱞᱮᱠᱟᱛᱮ ᱱᱚᱶᱟ ᱨᱮᱭᱟᱜ ᱩᱡᱩᱱ ᱫᱚ ᱑.᱖᱓ ᱜᱨᱟᱢ ᱠᱷᱚᱱ ᱵᱟ.ᱲᱛᱤ ᱦᱩᱭᱩᱜ ᱦᱚᱸ ᱵᱮᱥ ᱵᱟᱝ-ᱟ ᱾ ᱵᱮᱵᱷᱟᱨᱚᱜ .ᱠᱟᱱ ᱵᱚᱞ ᱨᱮᱭᱟᱜ ᱯᱚᱨᱤᱫᱷᱤ ᱫᱚ ᱒᱒.᱔ ᱥᱮᱱᱴᱤᱢᱤᱴᱚᱨ ᱠᱷᱚᱱ ᱒᱒.᱙ ᱥᱮᱱᱴᱤᱢᱤᱴᱚᱨ ᱵᱷᱤᱛᱨᱤ ᱨᱮ ᱛᱟᱦᱮᱸ ᱞᱟ.ᱠᱛᱤ ᱾ ᱠᱨᱤᱠᱮᱴ ᱵᱮᱴ ᱨᱮᱭᱟᱜ ᱡᱤᱞᱤᱧ ᱫᱚ ᱙᱖.᱕ ᱥᱮᱱᱴᱤᱢᱤᱴᱚᱨ ᱠᱷᱚᱱ ᱵᱟ.ᱲᱛᱤ ᱫᱚ ᱵᱟᱝ ᱦᱩᱭᱩᱜ ᱞᱟ.ᱠᱛᱤ ᱾ ᱱᱚᱶᱟ ᱨᱮᱭᱟᱜ ᱚᱥᱟᱨ ᱫᱚ ᱡᱟᱦᱟᱸ ᱴᱷᱟᱶ ᱨᱮᱜᱮ ᱑᱐.᱘ ᱥᱮᱱᱴᱤᱢᱤᱴᱚᱨ ᱠᱷᱚᱱ ᱵᱟ.ᱲᱛᱤ ᱫᱚ ᱵᱟ.ᱲᱤᱫ ᱜᱮᱭᱟ ᱾ ᱥᱴᱚᱢᱯ ᱨᱮᱭᱟᱜ ᱢᱟᱬᱟᱝ ᱯᱟᱦᱴᱟ ᱚᱛ ᱠᱷᱚᱱ ᱗᱑.᱑ ᱥᱮᱱᱴᱤᱢᱤᱴᱚᱨ ᱪᱮᱛᱟᱱ ᱨᱮ ᱛᱟᱦᱮᱸ ᱞᱟ.ᱠᱛᱤ ᱾ ᱵᱮᱵᱷᱟᱨᱚᱜ ᱠᱟᱱ ᱵᱟᱨᱭᱟ ᱵᱮᱞ ᱑᱑.᱑ ᱥᱮᱱᱴᱤᱢᱤᱴᱚᱨ ᱡᱤᱞᱤᱧ ᱦᱩᱭᱩᱜ ᱞᱟ.ᱠᱛᱤ ᱾ ᱡᱚᱛᱚ ᱣᱤᱠᱮᱴ ᱨᱮᱭᱟᱜ ᱥᱚᱢᱟᱱ ᱥᱟᱺᱜᱤᱧ ᱨᱮ ᱯᱮᱭᱟ ᱥᱴᱟᱢᱯ ᱵᱤᱫ ᱠᱚᱜ-ᱟ ᱾ ᱠᱷᱮᱞᱚᱸᱰ ᱮᱛᱚᱦᱚᱵ ᱢᱟᱬᱟᱝ ᱨᱮ ᱴᱚᱥ ᱦᱩᱭᱩᱜ-ᱟ ᱾ ᱡᱟᱦᱟᱸ ᱜᱟᱫᱮᱞ ᱨᱤᱱᱤᱡ ᱠᱟᱯᱴᱮᱱ ᱴᱚᱥ ᱮ ᱡᱤᱛᱠᱟ.ᱨᱚᱜ-ᱟ , ᱩᱱᱤ ᱜᱟᱫᱮᱞ ᱵᱮᱴᱤᱝ ᱞᱟ.ᱜᱤᱫ ᱮ ᱴᱷᱟ.ᱣᱠᱟ. ᱫᱟᱲᱮᱭᱟᱜ-ᱟ ᱟᱨ ᱵᱟᱝᱠᱷᱟᱱ ᱵᱳᱞᱤᱝ ᱟᱨ ᱯᱷᱤᱞᱰᱤᱝ ᱫᱟᱲᱮᱭᱟᱜ ᱟᱭ ᱾ ᱠᱟᱯᱴᱮᱱ ᱪᱮᱛᱟᱱ ᱨᱮ ᱱᱚᱶᱟ ᱫᱚ ᱞᱟᱫᱮ ᱛᱟᱦᱮᱸᱱᱟ ᱾ ᱢᱤᱫᱴᱟ.ᱝ ᱜᱟᱫᱮᱞ ᱨᱤᱱ ᱜᱮᱞ ᱦᱚᱲ ᱠᱷᱮᱞᱚᱸᱰᱤᱭᱟ. ᱠᱚ ᱟᱣᱴ ᱮᱱ ᱛᱟᱭᱚᱢ ᱟᱨᱵᱟᱝ ᱚᱱᱟ ᱜᱟᱫᱮᱞ ᱨᱤᱱᱤᱡ ᱠᱟᱯᱴᱮᱱ ᱤᱱᱱᱤᱝᱥ ᱛᱷᱩᱠᱟ.ᱢ ᱮᱱᱟ ᱢᱮᱱᱛᱮᱭ ᱞᱟ.ᱭ ᱥᱚᱫᱚᱨ ᱞᱮᱠᱷᱟᱱ ᱮᱴᱟᱜ ᱜᱟᱫᱮᱞ ᱮ ᱵᱮᱴᱤᱝ ᱟ ᱾ ᱢᱤᱫᱴᱟ.ᱝ ᱤᱱᱱᱤᱝᱥ ᱮᱱᱮᱡ ᱠᱮᱫ ᱛᱟᱭᱚᱢ ᱵᱮᱴᱤᱝ ᱮᱫ ᱛᱟᱦᱮᱸᱫ ᱜᱟᱫᱮᱞ ᱫᱚ ᱵᱳᱞᱤᱝ ᱟᱨ ᱯᱷᱤᱞᱰᱤᱝ ᱟᱠᱚ ᱾ ᱢᱤᱫᱴᱟ.ᱝ ᱢᱮᱪᱨᱮ ᱡᱚᱛᱚ ᱫᱚᱞ ᱜᱮ ᱦᱟᱨᱭᱟ ᱤᱱᱱᱤᱝᱥ ᱠᱚ ᱮᱱᱮᱡ-ᱟ ᱾ ᱡᱟᱦᱟᱸ ᱜᱟᱫᱮᱞ ᱨᱤᱱᱤᱡ ᱜᱮ ᱠᱟᱯᱴᱮᱱ ᱵᱟᱭ ᱛᱟᱦᱮᱸᱱ ᱵᱮᱲᱟᱨᱮ ᱡᱚᱜᱚ-ᱠᱟᱯᱴᱮᱱ ᱟᱜ ᱛᱟ.ᱨᱤ ᱨᱮ ᱠᱷᱮᱞᱚᱸᱰ ᱦᱩᱭᱩᱜ-ᱟ ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- International Cricket Council (ICC)
- "Cricket". Encyclopædia Britannica Online
- https://en.m.wikipedia.org/wiki/Cricket
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn ilo_Latn lim_Latn